Armsad hingega asjad: May 2011
Leidsin kasutust ühele riidest kandekotile, mis oli minu jaoks väga ebamäärase kujuga ning lisaks ühe suure sangaga - kohe mitte minu stiil (kott oli saadud kuskilt reklaamkingitusena). See kandekott on nüüd padi. Ma küll jätsin reklaamid padjakatte sissepoole, ent kuna nad mingil määral ikka läbi kumasid, katsin padja t-särgist välja lõigatud ribadega, mis enne ohtralt krookeid omale said. Padi on tänu neile volangidele mõnusalt pehme :)
Need valged lilled on volditud kokku pikast kangaribast, õpetusi leiab internetist selle kohta erinevaid, üks võimalus näiteks SIIN (mina küll liimimise asemel õmblesin lilled kokku). Need lilled on tehtud ühe valge seeliku kanga ülejäägist. Plaan need omakorda sinna seelikule kaunistuseks kinnitada (aga seelik ise vajab enne natuke uuendamist).
So here are some simple fabric flowers, found the tutorial HERE. And I have lost myself into magical Pinterest.com world (especially DIY section). There are so many things I want to try now. :)
Lilli sai selle projekti jaoks tehtud ikka PALJU :) Aga, kui padjakate oli välja lõigatud, selgus, et siiski mitte piisavalt, sest ära ei katnud need lilled isegi mitte poolt padja pinda. Kuid kuna tahtsin ikka korralikult suurt patja, ei hakanud padjakatet väiksemaks lõikama. Aga kuna mul seda kollakat tooni organza-kangast rohkem ei olnud, kinnitasin lilled kangale ühe laia triibuna.Samas see suur on ka suhteline mõiste, padja mõõdud u 40*50 cm ehk selline tavaline padi. Seda, kuidas neid lilli kinnitada, sai ka ikka mõeldud, ent lõpuks leidsin väga hea lahenduse üht õmblusmasina pistet kasutades - nii jäigi selline lillesüdamik sisse. Oli küll mõte, et võiks seal miskit säravamat südames olla, ent lõpptulemus sai mu meelest jus nii kenam, et vaid ühte tooni on kasutatud. Padi on emadepäevakingitus mu emale (kes arvas, et paar sellist patja võiks ju veel olla :))